tartuNLP/wikipedia-smugri-20251201 huggingface dataset:
Gasoline Girls And Petrol Boys

Gasoline Girls And Petrol Boys oli suomalainen yhtye, joka toimi vuosina 1986–1992. Yhtye ehti tehdä lähes tuhat konserttia sekä useita televisioesiintymisiä. Yhtyeen taivalta esitellään laajemmin mm. Tampereen Vapriikin suositussa Manserock-näyttelyssä mm. valokuvin, videoin ja haastatteluin. Gasoline Girls and Petrol Boys oli yksi naispuolisten populaarimusiikintekijöiden uranuurtajista. Yhtyeen päälauluntekijänä toimi Kikka Laitinen, joka sittemmin on tullut tunnetuksi laajemminkin musiikintekijänä. Yhtyeen julkaisujen hovituottajana toimi yhtyejäsenten hyvä ystävä Heikki Silvennoinen. Yhtyeen rokimpia kappaleita tuotti Hannu Leiden, ja Tulta ja Hunajaa -levyn tuottajana toimi myös T.T. Oksala. Yhtyeen levytykset äänitettiin tamperelelaisella JJ-studiolla Juuso Nordlundin toimiessa äänittäjänä ja osatuottajana.
Yhtye levytti 3 ensimmäistä LP-levyä ja singlet tamperelaiselle Rockadillo Recordsille, suomalaisen Tapio Korjuksen perustamalle levy-yhtiölle. Vuonna 1992 julkaistiin yhtyeen viimeiseksi jäänyt LP "Hulababalulaa", jonka tuotti AXR.
Yhtyeen tunnetuimpia kappaleita ovat "Rakkaudella tehty," "Sä oot mun", "Birdie Birdie", "Peiton alle", "Onks kellään aurinkoo", "Kiltti sängyssä", "Telecaster" ja "Liikaa, liian paljon, liian kauan." Viime mainitusta kappaleesta tehtiin vuonna 1989 myös näyttävä rock-video, jonka tuotti Marko Röhr, ja käsikirjoitti ja ohjasi Jukka Mauno. 
Yhtye esiintyi kotimaan lisäksi myös Kiovassa, Tampereen ystävyyskaupungissa vuonna 1988, vuonna 1989 Pariisissa Midemin musiikkimessuilla ja vuonna 1990 Lundissa.
Lockheed Martin

Lockheed Martin Corporation eli LMCO on yhdysvaltalainen konserni, joka valmistaa pääasiassa aseita, lentokoneita ja avaruustekniikkaa.
Historia.
Yhtiö syntyi 1990-luvulla samankaltaisen ilmailualan teollisen konsolidaatiokehityksen kautta kuin EADS Euroopan yhteisössä. Kylmän sodan loppu vaikutti Yhdysvalloissa kehitykseen voimakkaammin kuin Länsi-Euroopassa.
Yhtiö syntyi Lockheedin ja Martin Mariettan fuusiossa vuonna 1995.
Lockheed Martin on maailman suurin aseteollisuuden konserni, jos kokoa mitataan puolustusvälineillä tehdyllä liikevaihdolla. Lockheedin noin 37 miljardin dollarin liikevaihdosta lähes 20 miljardia on sotateollisuuden tarvikkeilla tehty. Lockheed työllistää yli 130 000 ihmistä 56 maassa. Lockheedin merkittävimpiin asiakkaisiin kuuluu Yhdysvaltain puolustusministeriö. Lockheed onkin ollut merkittävässä osassa muun muassa SR-71-vakoilukoneiden, F-117 Nighthawk -koneiden ja useiden ohjusten sekä muiden suurten projektien suunnittelussa ja toteutuksessa. 
General Dynamicsin kehittämien F-16-hävittäjien tuki ja valmistus on siirtynyt Lockheedille vuonna 1993.
Vuonna 2008 Lockheed Martin oli Yhdysvaltain puolustusministeriön suurin toimittaja. Se solmi vuoden aikana ministeriön kanssa 21 miljardin dollarin edestä sopimuksia.
Suomessa.
Suomi on ostanut Lockheed Martinilta useita asejärjestelmiä, joista tärkeimpiä ovat olleet Ilmavoimille hankitut JASSM-risteilyohjukset ja Maavoimille ostetut raskaiden raketinheittimien modernit ampumatarvikkeet. Merivoimien uusiin Pohjanmaa-luokan sotalaivoihin on päätetty ostaa "Evolved Seasparrow Missile" -ilmatorjuntaohjusjärjestelmä, jonka laukaisinyksikkö on Lockheed Martinin valmistama. Vuonna 2014 Suomi perui pitkälle neuvotellun sadan miljoonan euron arvoisen kaupan taktisten MGM-140 ATACMS-ohjusten ostamiseksi Lockheed Martinilta korkean hinnan vuoksi. Suomen Lockheed Martinilta hankkiman lentävän signaalitiedustelujärjestelmän käyttöönotto myöhästyi teknisten ongelmien vuoksi ja Lockheed Martin joutui maksamaan Puolustusvoimille korvauksia. Konttiin sijoitettu järjestelmä voidaan Suomessa sijoittaa C-295-rahtikoneen (CC-3) ruumaan. 
Yrityksen valmistama F-35 Lightning II -hävittäjä on valittu Suomen Ilmavoimien seuraavaksi hävittäjälentokoneeksi.
Tulta ja hunajaa

Tulta ja hunajaa on suomalaisen Gasoline Girls And Petrol Boysin studioalbumi. Se julkaistiin vuonna 1989.
Kappaleet.
CD-version bonuskappaleet
Rewa (joki)

Rewa on Fidžin saaristovaltion pisin joki. Se sijaitsee Viti Levun saarella.
Rewa saa alkunsa Tomanivin rinteiltä ja laskee Tyyneenmereen Viti Levun kaakkoisrannikolla, lähellä Suvaa. Joen pituus on noin 145 kilometriä.
Solingen

Solingen on kaupunki Nordrhein-Westfalenin osavaltiossa, läntisessä Saksassa. Vuoden 2022 lopussa kaupungissa oli 155 265 asukasta, ja sen pinta-ala on 89,45 km². Asukastiheys oli 1 796 asukasta/km². Kaupunki tunnetaan veitsistä, saksista, miekoista ja muista teräesineistä, sillä niiden valmistamisessa on kaupungissa pitkät perinteet.
Solingen muodostaa oman kaupunkipiirinsä ("kreisfreie Stadt"), eli se ei kuulu mihinkään Saksan piirikunnista.
Solingen mainittiin ensimmäisen kerran tekstissä vuonna 965. Kaupunginoikeudet kaupunki sai 1374. Vuonna 1929 kaupunkiin liitettiin Ohligsin, Waldin, Gräfrathin ja Höhscheidin kunnat. Monien muiden saksalaisten kaupunkien tavoin Solingen kärsi merkittäviä vaurioita toisen maailmansodan ilmapommituksissa, jolloin muun muassa historiallinen keskusta tuhoutui.
Ystävyyskaupungit.
Lähde:
Narve Bonna

Narve Bonna (16. tammikuuta 1901 – 2. maaliskuuta 1976) oli norjalainen mäkihyppääjä, joka kilpaili talviolympialaisissa 1924. Hän saavutti ensimmäisen olympiamäkihypyn hopeaa.
Michael Crawford

Michael Crawford (syntyjään Michael Patrick Dumbell-Smith; s. 19. tammikuuta 1942 Salisbury, Wiltshire, Englanti) on brittiläinen näyttelijä ja laulaja. Useita palkintoja urallaan saanut Crawford on esiintynyt radiossa, televisiossa ja lavalla Broadwaylla sekä West Endilla.
Vaikka hän esiintyi usein lavalla musikaaleissa kuten "Oopperan kummitus", Crawford nousi suuren yleisön tietoisuuteen alun perin roolistaan Frank Spencerina brittiläisessä tilannekomediassa "Some Mothers Do 'Ave 'Em", jota näytettiin Britannian televisiossa vuosina 1973–1978. Ohjelmasta tuli yksi BBC:n suosituimmista sarjoista.
Crawford on saanut Brittiläisen imperiumin ritarikunnan OBE-arvonimen ja Variety Club of Great Britain -säätiö on nimennyt hänet vuoden viihdepersoonaksi.
Palkinnot.
Palkinnot, jotka Michael Crawford voitti vuonna 1988 esiintymisestään pääroolissa musikaalissa "Oopperan kummitus" Broadwaylla:
Shawn Crahan

Shawn "Clown" Crahan (s. 24. syyskuuta 1969) on alternative metal -yhtye Slipknotin lyömäsoittaja ja yksi perustajajäsenistä. Hän soittaa matalaksi viritettyjä virvelirumpuja, joka tukee rumpukomppia. Hän on yhtyeen vanhin jäsen sekä ainoa jäsen, joka on ollut tauotta yhtyeessä alusta asti. 
Crahanilla on useita naamioita, joista tunnetuin lienee pellemaski. Hän oli ensimmäinen maskia käyttänyt Slipknotin jäsen. Idean clown-maskiin Crahan sai Kornin kappaleesta "Clown", jonka musiikkivideossa on pellemaski.
Crahanilla on myös todettu lieviä mielenterveysongelmia. Slipknotin alkutaipaleella hän käyttäytyi lavalla hyvin aggressiivisesti rikkomalla tavaraa, heittelemällä vesipulloja ja bändin jäsenten kanssa painimalla. Crahan on sanonut haastattelussa: "Ihan sama mikä esine on kyseessä, jos se ei ole omaa, riko se". Crahan irtisanoutui työstään hitsaajana Slipknotin perustamisen takia vuonna 1995. Crahan on rakentanut kaikki yhtyeen alkutaipaleella käytetyt rumpustandit metallista hitsaamalla.
Aggressiiviseen käytökseen saattavat vaikuttaa Shawnin raskaat läheisten ihmisten menetykset vuosien varrella; Oma lapsi, isä, äiti, setä sekä Slipknotin pitkäaikainen basisti Paul Gray (1995-2010).
Crahanin rummut ovat aina lavan oikeassa reunassa ja toisen perkussionistin Chris Fehnin rummut vasemmassa reunassa. Crahanin rummut ovat olleet henkilönostimen päällä jo vuodesta 1999 lähtien.
Shawnin pojalla, Simon Crahanilla on myös oma yhtye Vended, jossa on mukana myös Slipknotin laulajan Corey Taylorin poika Griffin Taylor.
Diskografia.
Slipknot
To My Surprise
Dirty Little Rabbits
Robots in Disguise

Robots in Disguise on englantilainen vuonna 2000 perustettu electropunk-yhtye ja DJ-duo. Sen kaksi jäsentä Dee Plume ja Sue Denim perustivat yhtyeen tavattuaan Liverpoolin yliopistossa. Denim ja Plume ovat myös esiintyneet useassa "The Mighty Booshin" jaksossa (Dee Plume seurustelee yhden show'n tähden, Noel Fieldingin, kanssa). Lisäksi he olivat mukana Mighty Booshin lavakiertueella. 
Yhtyeen jäsenet.
Dee Plume ja Sue Denim ovat vuodesta 2007 olleet yhtyeen ainoat pysyväisjäsenet. Konserteissa yhtyeeseen kuuluu myös rumpali nimeltä 
Ann Droid, sekä aiemmin myös Noel Fielding tai Chris Corner bassossa. Yhtyeellä on erikoinen vaatetyyli, ja sen jäsenet pukeutuvat usein kirkkaisiin lycra-asuihin.
Rakkaudella tehty

Rakkaudella tehty on suomalaisen Gasoline Girls And Petrol Boysin studioalbumi, joka julkaistiin 1989. Levy on äänitetty J.J. Studiossa. Kannen suunnittelu Esa Alhola, Papilo Art&amp;Design Oy.
Dornier Do 335

Dornier Do 335 oli toisen maailmansodan nopein mäntämoottorilla varustettu lentokone. Se oli saksalaisen Dornierin rakentama hävittäjälentokone.
Sen kutsumanimet olivat "Pfeil" ja "Ameisenbär". Ensilento tapahtui 26. lokakuuta 1943.
Dornier Do 335 pyrki yhdistämään yksi- ja kaksimoottoristen koneiden hyvät puolet. Kahta moottoria tarvittiin suuren tehon saavuttamiseksi, mutta normaaleilla kaksimoottorisilla koneilla oli ongelmana siipiin asennettujen moottorien suuri ilmanvastus sekä hitausmomentti pituusakselin suhteen. Do 335:ssä molemmat ongelmat oli ratkaistu asentamalla molemmat moottorit runkoon, siten että toinen moottori oli nokassa vetämässä, toinen pyrstössä työntämässä. Kone oli ensimmäinen potkurikone, jossa oli heittoistuin.
Koneen suunnittelua hidasti selvästi sodanjohdon päättämättömyys koneen tarpeen suhteen; alun perin koneesta piti tulla pommikone; sitten koko projekti laitettiin jäihin koska luultiin sodan loppuvan pian ja haluttiin keskittyä lyhytaikaisempiin hankkeisiin. Lopulta koneesta päätettiin kehittää hävittäjäpommittaja, mutta vain 13 sarjatuotantokonetta ehti valmistua ennen kuin amerikkalaiset valtasivat tehtaan.
Do-335:ä ei ehditty käyttää taisteluissa. Tunnettu hävittäjä-ässä Pierre Clostermann tosin kertoo muistelmissaan kohtaamisestaa Do-335-koneen kanssa. Yksinäinen saksalaiskone pakeni nopeutensa turvin.
Sean Bean

Shaun Mark ”Sean” Bean (s. 17. huhtikuuta 1959 Sheffield, South Yorkshire) on brittiläinen näyttelijä. Hänet tunnetaan muun muassa roolistaan Boromirina "Taru sormusten herrasta" -trilogiassa.
Muita merkittäviä rooleja Beanilla on ollut muun muassa elokuvissa "Näkymätön vihollinen", "The Island", "007 ja kultainen silmä", "National Treasure – kansallisaarre", "Troija" ja "North Country". Television puolelta Bean tunnetaan esimerkiksi Richard Sharpen roolista "Sharpessa" (1993–1997), Eddard Starkin roolista "Game of Thronesin" ensimmäisellä kaudella (2011) ja FBI-agentti Martin Odumin roolista "Legends"-jännityssarjassa ja Mr. Wilfordina Snowpiercer sarjassa Bean on tehnyt myös teatterityötä ja hän on Royal Shakespeare Companyn jäsen.
Bean on tunnettu siitä, että hänen elokuvissa ja televisiosarjoissa esittämänsä hahmot kuolevat varsin usein.
Bean on ollut neljästi naimisissa, mutta kaikki liitot ovat päätyneet eroon. Toisesta liitostaan Melanie Hillin kanssa hänellä on kaksi lasta ja kolmannesta liitostaan Abigail Cruttendenin kanssa yksi. Beanin viimeisin liitto päättyi vuonna 2010.
Ishikawan prefektuuri

Ishikawan prefektuuri () sijaitsee Honshūn saarella, Japanissa. Sen pääkaupunki on Kanazawa. Prefektuuri syntyi vanhojen Kagan ja Noton provinssien yhdistyessä. Prefektuurin teollisuutta hallitsevat tekstiili- ja koneteollisuus.
Maantiede.
Japaninmeren rannikolla sijaitseva prefektuuri on osa Chūbun aluetta. Ishikawan pohjoinen osa muodostuu kapeasta Noton niemimaasta, ja eteläinen osa Honshūn rannikolla sijaitsevasta alueesta. Prefektuurin naapurissa sijaitsevat Toyaman ja Gifun prefektuurit idässä ja Fukuin prefektuuri etelässä. 
Aluejako.
Ishikawan prefektuuri jakautuu 11 kaupunkiin ja 8 muuhun kuntaan, jotka ovat kaikki maaseutukaupunkeja. Kunnat kuuluvat viiteen piirikuntaan, joilla ei ole hallinnollista merkitystä. 
Matkailu.
Kanazawan kaupungissa sijaitsevaa Kenroku-enia pidetään yhtenä Japanin kolmesta kuuluisimmasta puutarhasta. Puutarhan lähellä on vuonna 1583 rakennettu Kanazawan linna.
Adrianopolin taistelu

Adrianopolin taistelu käytiin vuonna 378 Itä-Rooman ja goottien välillä. Tulos oli goottien murskaava voitto, suuri osa Itä-Rooman joukoista tuhottiin ja keisari Valens kuoli itse taistelussa. Goottien ratsuväellä oli olennainen osa voitossa.
Roomalaisen historioitsijan Ammianus Marcellinuksen mukaan taistelu oli pahin roomalaisten kokema tappio sitten Cannaen.
Taistelu.
Elokuun alussa ollessaan Adrianopoliksen lähellä Valens sai tiedon läheisestä Fritigernin johtamasta goottijoukosta. Valens halusi kunnian voitosta itselleen eikä halunnut odottaa Gratianuksen joukkoja, jotka olivat muutaman päivän marssin päässä. Valens marssitti armeijansa goottien kukkulalla sijaitsevan vankkurileirin lähelle, saavutti leirin iltapäivällä ja aloitti heti taistelumuotoon levittäytymisen. Gootit asettuivat vankkurileirinsä eteen, vankkurien suojaan jäivät perheet ja omaisuus.
Ennen taistelua gootit halusivat neuvotella, mutta neuvottelut eivät tuottaneet tulosta. Todennäköisesti Fritigern pyrki viivyttelemään, jotta poissaoleva ratsuväki saataisiin paikalle. Fritigern oli tosin aikaisemminkin pyrkinyt rauhan solmimiseen. Myös Valens saattoi pyrkiä viivyttelemään saadakseen aikaa armeijansa järjestäytymiseen. Hidastaakseen ja häiritäkseen roomalaisia gootit olivat sytyttäneet kukkulaa ympäröivät niityt tuleen. Taistelu alkoi, kun jo järjestäytyneen oikean siiven ratsuväki hyökkäsi. Tämä ensimmäinen epäyhtenäinen hyökkäys epäonnistui, mutta se veti mukanaan koko roomalaisten linjan hyökkäämään, myös vain osittain paikalla olevan vasemman siiven. Kun roomalaisten vasen laita oli päässyt kiinni taisteluun, saapui goottien ratsuväki. Tähän roomalaiset eivät olleet valmistautuneet; vasenta siipeä suojaava ratsuväki ei ollut paikallaan, eikä reserviin tarkoitettua osastoa löytynyt. Pitkän taistelun jälkeen roomalaiset lopulta hajaantuivat ja pakenivat.
Vain kolmasosa roomalaisesta armeijasta pääsi pakoon. Kaatuneisiin kuului monia korkeita upseereita sekä keisari Valens, jonka kerrotaan joko kuolleen taistelukentällä tai piiloutuneen seurueineen läheiseen maataloon, jonka gootit polttivat. Talossa olleista kuolivat yhtä lukuun ottamatta kaikki, ja eloonjäänyt kertoi gooteille, kuinka lähellä keisarin vangitseminen oli ollut.
Goottien voittoon vaikutti oleellisesti jalustin, jonka käytön he oppivat Etelä-Venäjän ratsastajakansoilta. Jalustimeen tukeutuen ratsastajat saivat voimaa iskuihin ja pysyivät satulassa.
Seuraukset.
Ennen taistelua Rooman armeijaa oli vielä pidetty lähes voittamattomana. Nyt gootit ymmärsivät, että Rooma oli joutumassa heikkoudentilaan. Germaanikansat alkoivat uhmata yhä enemmän Roomaa. Syyskuussa 476 germaaniruhtinas Odovakar valloitti Rooman kaupungin, minkä katsotaan johtaneen Länsi-Rooman olemassaolon päättymiseen.
Tyttöbändi

Tyttöbändiksi saatetaan kutsua musiikkiyhtyettä, joka koostuu nuorista naispuolisista esiintyjistä, erityisesti kevyttä popmusiikkia esittävistä. Tyttöbändiksi saatetaan kutsua myös yhtyettä, jonka laulajat ovat naispuolisia, jolloin taustabändissä voi olla myös miehiä. 
Historiaa.
Tyttöbändeistä tuli kuuluisia 1960-luvulla, erityisesti Motown-levy-yhtiön että Phil Spectorin tuottamien yhtyeiden saavutettua paljon listamenestystä. Aikalaisyhtyeistä kuuluisimpia olivat muun muassa The Ronettes, The Shangri-Las, The Shirelles, Diana Ross &amp; The Supremes, The Marvelettes sekä The Crystals. 1970-luvulla naisista koostuvat lauluyhtyeet olivat tilapäisesti poissa muodista, mutta tuolloin alkoivat ensimmäiset kokonaan naispuolisista muusikoista koostuvat yhtyeet menestyä. Näihin kuuluivat The Runaways ja The Slits. Rockyhtyeistä ehkä tunnetuimpia olivat melodiseen rockiin keskittynyt Fanny ja heavya soittanut Birtha.
1980-luvulla tunnetuimpia tyttöbändejä olivat muun muassa Pointer Sisters, sisarusduo Mel &amp; Kim, Bananarama, The Bangles sekä Salt-N-Pepa. 1990-luvun tunnetuimpia tyttöbändejä olivat taas Spice Girls, Destiny's Child, En Vogue sekä TLC. Vuosikymmenen ilmiöihin lukeutuukin Spice Girlsistä seuranneet tyttöbändit. 2000-luvun alussa suosittuihin tyttöbändeihin kuuluivat Las Ketchup, t.A.T.u sekä Eden's Crush, nykyisiin esimerkiksi Little Mix.
Aasialaisista tyttöbändeistä tunnetuimpia ovat muun muassa korealaiset Girls’ Generation, Blackpink ja Twice.
Suomessa.
Suomen ensimmäinen albumin julkaissut tyttöbändi oli 1980-luvulla toiminnassa ollut rockyhtye Tavaramarkkinat. Suositummiksi tyttöbändit tulivat Suomessa 1990- ja 2000-lukujen vaihteessa, jolloin ainakin Nylon Beat, Taikapeili ja Tiktak olivat huipulla. Vuosituhannen vaihteen jälkeen aloittaneista tyttöbändeistä tunnetuimpia ovat olleet muun muassa PMMP, Gimmel ja Indica. Monen tyttöbändin historia on jäänyt melko lyhyeksi, mutta comebackejakin on tapahtunut, esimerkiksi Nylon Beat jatkoi keikkailua pitkän tauon jälkeen kesällä 2018.
Humvee

M998 High Mobility Multipurpose Wheeled Vehicle (lyh. HMMWV) eli Humvee on pääasiassa Yhdysvaltain armeijan käyttämä, moottoroitu sotilasajoneuvo.
Yhdysvaltain armeijalla on käytössään ainakin 17 eri versiota Humveestä, jota käytetään joukkojen ja varusteiden kuljetuksen lisäksi myös asealustana ja ambulanssina. Humveen siviiliversio tunnetaan nimellä Hummer.
Historia.
Keväällä 1981 Yhdysvaltain armeija kirjoitti sopimuksen AM Generalin kanssa muutaman prototyypin tuottamiseksi testikäyttöön, koska AM Generalin valmistama prototyyppi oli varteenotettava tuote ja koska vanhentuneet Jeepit piti vaihtaa uudempaan kalustoon. Myöhemmin samana vuonna Yhdysvaltain armeija allekirjoitti sopimuksen, jolloin aloitettiin 55 000 Humveen valmistus, jotka oli määrä saada viimeistään vuonna 1985 Yhdysvaltain armeijan käyttöön. HMMWV:stä on tullut Yhdysvaltain armeijan selkäranka ympäri maailmaa käydyissä ja käytävissä konflikteissa. Vuonna 2003 alkaneessa "operaatio Irakin vapauttamisessa" oli mukana yli 10 000 HMMWV:tä, joista vuoden 2008 alkuun mennessä oli menetetty noin 500.
Tekniset tiedot.
Vaihteiden välitykset:
Heikkoudet.
HMMWV:n heikkous on panssarointi. Perusmalleista puuttuu panssarointi kokonaan, mutta esimerkiksi ambulanssiversioiden sekä M1114 ja M1116 panssarointitaso on "44grain", joka antaa keskinkertaisen suojan luodeilta. Telamiina ja muut miinat tuhoavat ajoneuvon käytännössä kokonaan panssaroinnista huolimatta.
Yhdysvaltain joukot Irakissa ovatkin itse joutuneet lisäämään panssarointia metallilevyillä ja hiekkasäkeillä, koska neljännes Irakissa olevista Humveistä on panssaroimattomia. Nykyään Humveetä valmistetaan UP-armored versiona joka sisältää vahvemman panssaroinnin. USA:n joukkojen tappioista huomattava määrä (n.40%) on aiheutunut juuri IED-iskuissa. Nykyinen panssarointi antaa melko hyvän suojan tienvarsipommilta jos se ei sijoitu auton alle.
Kulutus.
Humveessä on 6,2-litrainen V8-moottori, joka vie polttoainetta kaupungissa pahimmillaan 60 l/100 km. Humveen polttoainekustannukset ovat Yhdysvaltain armeijalle huomattava menoerä verrattuna esimerkiksi Suomen käyttämään Land-Rover defender 5d:hen, jonka kulutus on huomattavasti pienempi kuin HMMWV:een.
Kuljetus.
Humveetä voidaan kuljettaa erityyppisissä rahtikuljetuskoneissa ja helikopterin alle kiinnitettynä.
ASCII-tabulatuuri

ASCII-tabulatuuri on ASCII-merkistöllä tehty tabulatuuri. Se on yleisesti käytössä Internetissä.
Tabulatuurit.
ASCII-tabulatuuri kitaralle.
 e|-----------------------------------|
 H|-----------------------------------|
 G|-0-3-5---0-3-6-5---0-3-5---3--0----|
 D|-0-3-5---0-3-6-5---0-3-5---3--0----|
 A|-----------------------------------|
 E|-----------------------------------| 
ASCII-tabulatuuri rummuille.
 HH|x-x-x-x-|x-x-x-x-|
 SD|----o---|----o---|
 BD|o-------|o-------|
Sala Baker

Sala Baker (s. 22. syyskuuta 1976 Wellington) on uusiseelantilainen näyttelijä ja stunttimies.
Alun perin Baker palkattiin "Taru sormusten herrasta" -trilogiaan vastaamaan useista stunttikohtauksista, mutta lopulta hän päätyi myös Sauronin rooliin. Lisäksi hän näytteli useita örkkejä, gondorilaisia ja rohanilaisia.
"Tarun sormusten herrasta" ohella Baker on tehnyt stuntteja muun muassa elokuvassa "".
Valtioateismi

Valtioateismi tarkoittaa valtion harjoittamaa uskontojen tukahduttamista ateismin hyväksi. Maailman ainoa virallisesti täysin ateistinen valtio oli kommunistinen Albania, jossa vuonna 1967 kiellettiin lainsäädännöllä kaikki uskonnonharjoittaminen ja uskonnollisten kirjoitusten hallussa pito. Maa oli myös vuonna 1976 voimaan astuneen perustuslakinsa mukaan virallisesti ateistinen valtio, joka ei tunnustanut mitään uskontoa.
Neuvostoliitto.
Vuoden 1917 vallankumouksen jälkeen Neuvostoliiton johtaja Vladimir Lenin erotti kirkon valtiosta ja koulun kirkosta. Perustuslailla säädettiin, että maassa vallitsee uskonnonvapauden ja ateistisen propagandan vapaus.
Aluksi bolševikit suhtautuivat uskontoon harmittomana taikauskona, joka vähitellen tieteen edetessä tulisi häviämään. Vuonna 1921 suhtautuminen kuitenkin muuttui ja puolue omaksui uuden ”taistelevan ateismin” ja ”taistelevan materialismin” periaatteet, joiden perusteella aloitettiin laaja uskonnonvastainen propagandakampanja. Jumalattomien liiton (myöhemmin Taistelevien jumalattomien liitto) suoritti ateismin levitystyötä. Vuodesta 1926 vuoteen 1932 järjestön jäsenmäärä kasvoi tasaisesti 87 000:sta 5,6 miljoonaan jäseneen.
Vuoden 1937 väestönlaskennan tuloksien perusteella 57 % neuvostoliittolaisista kuitenkin edelleen luokitteli itsensä uskovaisiksi. Tuloksen johdosta Stalin toimeenpani Jumalattomien liitossa käyntiin laajat puhdistukset liian hitaan uskonnon hävittämisen vuoksi. Toisen maailmansodan aikana erityisesti ortodoksinen kirkko otettiin mukaan Saksan vastaiseen sotaponnistukseen, ja uskontojen vaino laimeni. Vuonna 1943 toimintansa lopettaneen Taistelevien jumalattomien liiton työn jatkajaksi perustettiin vuonna 1947 Poliittisen ja tieteellisen tiedon levittämisyhdistys eli Znanie (, ).
IRAF

IRAF ("Image Reduction and Analysis Facility") on laajalti käytetty massiivinen ohjelmistokokonaisuus tähtitieteellisen havaintodatan käsittelyyn. Alun perin vuonna 1986 julkaistu ohjelmisto oli tarkoitettu teleskooppien tuottaman kuvatiedostojen käsittelyyn, mutta nykyisin IRAF tarjoaa täyden ohjelmointiympäristön virtuaalikäyttöjärjestelmineen. Datan käsittely perustuu erityisiin työkalupaketteihin, joita on julkaistu lähes kaikille havaintolaitteille ja eri aallonpituusalueille optiselta alueelta röntgeniin ja radiohavaintoihin. Tiedostomuotoina IRAF tukee tähtitieteessä yleisesti käytettyjä kuvaformaatteja (esimerkiksi OIF ja FITS), tekstitiedostoja sekä binääritaulukoita. On olemassa työkaluja tavallisten kuvaformaattien (GIF, JPEG) muuttamiseksi IRAFin tukemaan muotoon ja takaisin. Ohjelmistoon kuuluu oma, paljon C-kielen kaltainen ohjelmointikieli "SPP" sekä korkeamman tason skriptauskieli "CL".
IRAF on saatavilla kaikille suuremmille käyttöjärjestelmille maksutta projektin kotisivuilta (Windows -käyttö vaatii Cygwin-ympäristön). Ohjelmistoa julkaisee NOAO.
Holmgang

Holmgang eli "saaressa käynti" () oli viikinkien kaksintaistelu. Se oli yhteisön tunnustama tapa ratkaista riidat. Tiedot holmgangista ovat peräisin saagoista. Holmgangin kaksintaistelu käytiin joko oikealla saarella tai jollakin rajatulla paikalla. Esikristillisenä aikana holmgangia pidettiin eräänlaisena jumaltuomiona, mutta siitä luovuttiin kristinuskon aikana. Saagoissa holmgang oli suosittu aihe.
Haasteesta ei ollut helppo kieltäytyä, sillä silloin miehisyyden olisi katsottu menneen. Taistelusta saattoi kuitenkin henkilökohtaisesti välttyä, jos sai jonkun muun taistelemaan omasta puolestaan. Osapuolet löivät aseillaan toisiaan vuorotellen; usein haastettu löi ensin, ja sitten oli haastajan vuoro. Saattoi myös olla sellainen sääntö, että kilpiä sai käyttää kolme. Iskut saattoivat hajottaa kilven. Usein tapana oli taistella tarkoin määrätyllä alueella, kuten eläimen taljalla. Joskus mentiin pienelle saarelle, josta vain voittajan oli tarkoitus palata. Jos joku pakeni taistelualueelta, hänet leimattiin pelkuriksi.
Usein voittaja sai hävinneen omaisuutta tai jopa kaiken omaisuuden. Saagojen perusteella holmgang alettiin nähdä ongelmaksi, kun berserkit alkoivat käyttää sitä ryöväyksen välineenä. He haastoivat ihmisiä, ja veivät sitten voittajan oikeudella heidän maansa, omaisuutensa tai naisensa. Lähinnä tämän vuoksi holmgangit saagojen mukaan kiellettiin Islannissa vuonna 1006 ja Norjassa vuonna 1014.
Kaksintaisteluperinnettä on ollut monissa muissakin kulttuureissa, kenties myös Suomessa. Kalevalassa kuvataan tunnettua Pohjolan isännän ja Lemminkäisen kaksintaistelua, jossa siinäkin lyödään miekalla vuorotellen. Matti Kurjen ja Pohto-nimisen vihollisen kerrotaan menneen saarelle kaksintaisteluun. Pohto ei kuitenkaan noudattanut sääntöjä, vaan löi ennenaikaisesti Matti Kurjen käden irti. Matti Kurki tappoi toisella kädellään Pohdon.
Voshod-ohjelma

Voshod-ohjelma (, ) oli Neuvostoliiton miehitetyn avaruuslento-ohjelman jatko Vostok-ohjelman jälkeen. Vostokiin oli kuulunut Juri Gagarinin ensilento ja viisi muuta miehitettyä lentoa. Voshod-ohjelmasta toteutui kaksi miehitettyä lentoa vuosina 1964 ja 1965. Voshod 2 -lentoon sisältyi ensimmäinen avaruuskävely. Voshod-ohjelmaa seurasi Sojuz-ohjelma. Voshod-ohjelman kantorakettina toimi R-7-ohjuksen kehitysversio Voshod 11A57.
Voshod-lennot tapahtuivat hieman aiemmin kuin NASAn Mercury- ja Gemini-lennot, minkä vuoksi Neuvostoliitto teki useita asioita ensimmäisenä maailmassa. Tämän takia lennoilla oli Hruštšovin hallinnolle sisä- ja ulkopoliittista arvoa.
Andy Serkis

Andrew Clement G. ”Andy” Serkis (s. 20. huhtikuuta 1964 Ruislip, Lontoo) on englantilainen näyttelijä ja ohjaaja.
Serkisin isä oli Irakin armenialaisiin kuulunut Clement Serkis. Alkujaan suvun armenialainen nimi oli Sarkisian.
Serkis tunnetaan useista liikkeenkaappauksen avulla toteutetuista rooleistaan, kuten Klonkkuna "Taru sormusten herrasta" -elokuvatrilogiassa ja "Hobitti"-elokuvatrilogiassa. Monet kriitikot olivat sitä mieltä, että Serkis olisi pitänyt asettaa Oscar-ehdokkaaksi roolityöstään. Hänen myöhempiin liikkeenkaappausrooleihinsa kuuluivat King Kong hahmon nimikkoelokuvassa vuonna 2005, Caesar elokuvissa "Apinoiden planeetan synty" (2011), "Apinoiden planeetan vallankumous" (2014) ja "Sota apinoiden planeetasta" (2017), kapteeni Haddock elokuvassa ' (2011), yksinvaltias Snoken rooli elokuvissa ' (2015) ja ' (2017) sekä Baloon rooli elokuvassa "Mowgli" (2018), jonka hän itse ohjasi. Varsinkin Caesarin rooli sai hyviä arvioita ja Serkisin Oscar-ehdokkuus nousi jälleen esiin. Hän on myös näytellyt Ulysses Klaue'ta Marvel Cinematic Universen elokuvissa ' (2015) ja "Black Panther" (2018).
Vuonna 2009 Serkis perusti ystävänsä Jonathan Cavendishin kanssa The Imaginarium -nimisen liikkeenkaappauspalveluita tuottavan yrityksen Lontooseen.
Toyaman prefektuuri

Toyaman prefektuuri () sijaitsee Chūbun alueella, Honshūn saarella, Japanissa. Sen pääkaupunki on Toyama.
Maantiede.
Toyamaa ympäröivät pohjoisessa Japaninmeri ja Toyamanlahti, idässä Niigatan ja Naganon prefektuurit sekä etelässä Gifun ja lännessä Ishikawan prefektuurit. 
Aluejako.
Toyaman prefektuuri jakautuu kymmeneen kaupunkiin ja viiteen muuhun kuntaan, joista neljä on maaseutukaupunkeja ja yksi on kyläkunta. Kunnat kuuluvat kahteen piirikuntaan, joilla ei ole hallinnollista merkitystä. 
Historia.
Vuodesta 1910 eteenpäin kaivosyhtiöiden luontoon päästämä kadmium aiheutti 1912–1946 itai-itai-taudin. Tapaus on ensimmäinen tunnettu kadmiummyrkytys maailmassa.
Talous.
Toyama on Japaninmeren rannikon johtava teollisuusprefektuuri, ja sillä on teollinen etulyöntiasema halvan sähköntuotannon seurauksena. Kuroben rotkossa virtaavaan jokeen rakennettu pato tuottaa sähköä energiayhtiö Kansai denryokulle.
Abu Hamza al-Masri

Abu Hamza al-Masri (, s. 15. huhtikuuta 1958 Aleksandria, Egypti), oikealta nimeltään Mustafa Kamel Mustafa () on egyptiläissyntyinen Isossa-Britanniassa asuva radikaali muslimisaarnaaja, joka tuomittiin seitsemäksi vuodeksi vankilaan murhaan kiihottamisesta saarnoissaan.
Hän muutti Britanniaan 1970-luvulla, eikä ollut tuolloin harras muslimi, mutta radikalisoitui myöhemmin ja lähti taistelemaan Afganistaniin.
Abu Hamza palasi Britanniaan 1980 ja mentyään naimisiin paikallisen kanssa sai maan kansalaisuuden. 1990-luvulla hän asui Bosniassa jossa käytti nimeä Adam Eaman.
Hän toimi aiemmin Lontoon Finsbury Parkissa sijaitsevassa moskeijassa imaamina, mutta sittemmin hänet erotettiin tehtävästään. Hän itse väittää menettäneensä molemmat kätensä ja vasemman silmänsä Afganistanissa taistelussa neuvostojoukkoja vastaan, mutta asiasta on ristiriitaista tietoa liikkeellä. Nimimerkki Omar Nasiri väittää kirjassa "Jihadin sydämessä" hänen joutuneen paniikkiin kuumennettuaan afganistanilaisella terroristikoulutusleirillä pullollisen nitroglyseriiniliuosta vahingossa liian kuumaksi.
Hän muutti Britanniaan opiskelemaan, meni naimisiin, sai lapsen ja anoi Britannian kansalaisuutta.
Hamza on julkisesti ilmaissut tukensa al-Qaidalle ja vastustavansa Britannian osallistumista Irakin sotaan.
Vostok-ohjelma

Vostok (, ’Itä’) oli Neuvostoliiton miehitetty avaruuslento-ohjelma, jota seurasi Voshod-ohjelma. Sergei Koroljov kehitti Vostok-avaruusaluksen Zenit-vakoilusatelliitista. 
Lennot olivat
Romiskot

Romiskot eli aselinnut (Anhimidae) on heimo sorsalintujen lahkossa. Romiskoita tunnetaan vain kolme lajia, jotka ovat Etelä-Amerikassa eläviä kosteikkolintuja. Romiskot eivät ui, mutta kulkevat räpylävarpaillaan kelluvilla kasveilla.
Romiskojen paikka tieteellisessä järjestelmässä on ollut kiistanalainen. Aikaisemmin ne käsitettiin kurkien ja haikaralintujen sukulaisiksi, mutta nykyisin niiden katsotaan kuuluvan sorsalintuihin. Romiskojen luurangossa on havaittavissa eräitä hyvin vanhanaikaisia piirteitä; niiltä esim. puuttuvat kylkiluiden liistakkeet, jollaiset kaikilla muilla nykyisin elävillä linnuilla on.
Romiskot ovat suuria, melkein joutsenen kokoisia lintuja, pää ja nokka pieni, kanalintujen nokkaa muistuttava, kaula ja siivet pitkät, pyrstö lyhyt, sääret osaksi höyhenettömät, jalat voimakkaat, jokseenkin pitkävarpaiset ja vahvakyntiset. Siivissä on kaksi kynttä ja varsinkin ranteen kohdalla oleva etumainen peukalonkynsi on suuri. Ihon alla on ilman täyttämä solukko, joka ulottuu varpaisiin saakka ja narskuu sitä puristettaessa.
Luettelo eri maiden ensimmäisistä avaruuslentäjistä

Tämä on luettelo eri maiden ensimmäisistä avaruuslentäjistä. Neuvostoliittolaisen Juri Gagarinin jälkeen 39 eri maan ihmisiä on lentänyt avaruudessa.
Luettelo.
 
Eräät avaruudessa lentäneet ihmiset ovat syntyjään olleet eri kansalaisuutta kuin lennon aikana, täten esimerkiksi Australia voisi olla yllä olevalla listalla. Neuvostoliiton kosmonauteista osa vaihtoi vuoden 1991 jälkeen kansalaisuuttaan. Itsenäisenä valtiona esim. Ukraina sai astronauttinsa avaruuteen vasta vuonna 1997, mutta Neuvostoliiton aikana avaruudessä kävi ukrainalaisia kosmonautteja.
T-64

T-64 on neuvostoliittolainen taistelupanssarivaunu, joka otettiin käyttöön 1967 vähän ennen T-72:ta. T-64 oli parempilaatuinen ja kalliimpi versio kuin massavalmistukseen tarkoitettu T-72. Toisin kuin T-72, T-64:ää ei koskaan valmistettu vientiin, vaan se oli yksinomaan neuvostoarmeijan käytössä. T-64 oli ensimmäinen Neuvostoliiton taistelupanssarivaunu, jossa oli automaattilataaja ja kolmihenkinen miehistö.
Kehitys.
T-64 suunniteltiin Malyševin tehtaalle Harkovassa A. A. Morozovin ohjauksessa. Vaunun ensimmäinen prototyyppi valmistui vuonna 1960 ja sille annettiin kehittelynimi "Objekt 430". Sitä seurasivat "Objekt 432" vuonna 1962 ja "Objekt 434b" vuonna 1967. Vuonna 1963 oli tilattu esituotantoerä ja vuoteen 1964 mennessä oli rakennettu 54 vaunua. Tämän jälkeen tuotantomäärät lisääntyivät nopeasti ja joulukuuhun 1965 mennessä käytössä oli 218 vaunua. Vaunun eri mallien tuotantoa jatkettiin venäläisten lähteiden mukaan vuoteen 1987 saakka ja yhteensä vaunua tuotettiin noin 8 000 kappaletta.
Varhaisimpien tuotantoerien T-64-vaunuissa oli 115 mm 2A21 panssarivaunukanuuna automaattilataajalla. Tämä ja vaunun voimansiirto osoittautuivat ongelmallisiksi. Tämän takia jatkokehityksenä syntyi T-64A, jossa oli muiden parannuksien ohella 125 mm 2A26M2 panssarivaunukanuuna. Vaunua ei koskaan tarjottu Neuvostoliiton aikaan vientimarkkinoille, koska siinä oli sen käyttöönottohetkellä monia aikaansa edellä olleita ominaisuuksia.
Ukraina on käyttänyt T-64-vaunuja Itä-Ukrainan sodan aikana. Niitä on päätynyt myös Itä-Ukrainan separatistien käsiin. Osa niistä on oletettavasti vallattu Ukrainan armeijalta tai armeijan varikoilta. Naton mukaan osa niistä on tullut Itä-Ukrainaan Venäjältä.
Ominaisuudet.
T-64 muistuttaa ulkokuoreltaan jonkin verran T-72-vaunua. Sen pääaseena toimii 125 mm 2A26M2 panssarivaunukanuuna, kun taas T-72- ja T-80-vaunuissa on 125 mm 2A46 panssarivaunukanuuna. T-64-vaunussa on sama ABC-suojajärjestelmä kuin edellämainituissa vaunuissa, mutta sen telaketjut ovat hieman kapeammat. Muita eroja ovat viisisylinterinen vastamäntädieselmoottori ja hieman poikkeava tykkitorni. Infrapuna-valonheitin on sijoitettu kanuunan vasemmalle puolelle. T-64:n aseistukseen kuuluvalla 12,7 mm NSVT-ilmatorjuntakonekiväärillä voi T-72-vaunusta poiketen ampua vaunun sisältä.
Feeniks-koulu

Feeniks-nettikoulu (käytetään satunnaisesti myös nimitystä Feeniks-koulu) on yksityisrahoitteinen vuodesta 2012 nettipohjaisesti toiminut etäperuskoulu. Feeniks-koulu tarjoaa peruskoulun oppimäärän läpikäyntiin sopivia oppimistehtäviä ja oppisisällön sekä oppimisen seurannan mahdollistavan oppimisympäristön (tiedonrakentajat.fi). Opiskelu tapahtuu lähinnä omatoimisesti. Feeniks-koulu ei ole opetus- ja kulttuuriministeriön hyväksymä virallinen koulu. Feniks-nettikoulun oppilaat käyvät virallisesti kotikoulua, joten opiskelu voidaan aikatauluttaa joustavasti. Oppilas ja hänen vanhempansa vastaavat lapsen oppimisen etenemisestä ja oppimistulosten saavuttamisesta. Koska koulu ei ole virallistettu, se ei saa valtiolta tukea toimintaansa. Koululaisten perheet maksavat oppimisympäristöstä kuukausimaksun ja tarvittaessa voivat ostaa lisäksi sopimansa määrän maksullista netin Skype-yhteydellä toteutettua opinto-ohjausta tai yksityistunteja. Vuoden 2016 alussa (11.1.2016) Feeniks-koululla oli yhteensä 55 oppilasta. Feeniks-koulun kannatusyhdistyksenä toimii Kehittyvä koulu -yhdistys ry.
Feniks-koulu oli vuosina 2005–2008 toiminut oppilaiden, opiskelijoiden, vanhempien ja palkatun henkilökunnan muodostama yhteisö, joka toimii demokraattisesti ja oli uskonnollisesti ja aatteellisesti sitoutumaton. Jokaisella yhteisön jäsenellä oli yhtäläinen mahdollisuus osallistua yhteisön päätöksentekoon täysvaltaisena jäsenenä. Koulua hallinnoitiin viikoittaisella kokouksella, jossa jokaisella yhteisön jäsenellä ikään katsomatta oli yksi ääni. Taustalla oli vapaan koulujärjestelmän aate. Feeniks-koulu syntyi tarpeesta perustaa oppijayhteisö, jossa käytännössä toteutuvat demokraattisuutta ja ihmisoikeuksia kunnioittavat arvot, ja jossa oppimiselle ei aseteta keinotekoisia esteitä tai rajoituksia.
Historiaa.
Koulu aloitti toimintansa syksyllä 2005. Vuosina 2005–2007 Feeniks-koulu kokoontui Keravan kirjaston julkisissa tiloissa. 2007 syyslukukautena ja keväällä 2008 koulu toimi Vantaalta Korson Kulomäessä. Syyskausi 2008 alkoi Helsingin Vallilan nuorisotalon tiloissa. Siellä opetus kuitenkin päättyi pian tilojen lyhyen käyttömahdollisuuden vuoksi. Samalla todettiin, että Feeniks-koulun toiminta laitetaan toistaiseksi tauolle. Feeniks-koulun toiminta jatkui keväästä 2012 lähtien Feeniks-nettikouluna kotona oppivelvollisuuttaan suorittavien lasten ja nuorten nettiperuskouluna.
Toyama

Toyama () on Toyaman prefektuurin pääkaupunki Chūbun ja Hokurikun alueella Honshūn saarella Japanissa. Kaupungissa on 419 912 asukasta (2014) ja sen pinta-ala on 1 241,85 neliökilometriä. Toyama on valittu yhdeksi Japanin ydinkaupungeista.
Toyama oli vanhan Etchūn provinssin pääkaupunki, mutta nykyinen kaupunki perustettiin 1. huhtikuuta 1889. Toyama tuhoutui lähes kokonaan toisessa maailmansodassa kun yhdysvaltalaiset pommittivat sen 1.–2. elokuuta 1945. Toyaman teollisuus keskittyy lääketeollisuuteen, biologiaan ja tietotekniikkaan. Kaupunkia palvelevat Toyaman lentokenttä sekä rautatieasema. Toyamaan tullaan avaamaan myös Hokuriku Shinkansenin linja vuonna 2015.
Kanda Bongo Man

Kanda Bongo Man (s. 1955, Inongo) on kinshasankongolainen soukous-muusikko.
Kanda Bongo Man syntyi Inongossa, silloisessa Belgian Kongossa vuonna 1955. Hän on etniseltä taustaltaan bandundu. Kanda Bongo Man jätti koulun 18-vuotiaana. 
Kanda Bongo Man aloitti muusikonuransa jo kotimaassaan, mutta siirtyi vuonna 1979 Pariisiin. Hän esiintyi vuonna 1983 WOMAD-festivaaleilla Englannissa. Heinäkuussa 2005 hän esiintyi Live 8 -konsertissa Cornwallissa.
Buffet Crampon

Buffet Crampon S.A.S. on vuonna 1825 perustettu ranskalainen soitinvalmistaja, joka on erikoistunut puupuhaltimien valmistukseen.
Historia.
Vuonna 1825 ranskalainen soitinrakentaja Denis Buffet-Auger perusti työpajan Pariisiin. Hän rakensi 13-läppäisiä klarinetteja.
Jean-Louis Buffet, Denis Buffet-Augerin poika peri isänsä työpajan vuonna 1830, ja kun poika nai Zoé Cramponin, työpajankin nimi muuttui Buffet Cramponiksi. Logo, joka yhä on leimattu tehtaalla valmistettuihin soittimiin, esiintyi sellaisenaan jo vuonna 1844. 
1860-luvulla tehdas laajensi toimintaansa saksofonien valmistukseen. Belgialainen Adolphe Sax oli keksinyt soittimen vasta kaksi vuosikymmentä aiemmin. 
Nykyään Buffet Crampon tunnetaan klarinetinvalmistajana ja oboe-, fagotti- sekä saksofonivalmistajana.
Priozersk

Priozersk voi tarkoittaa seuraavia:
Otavan Opisto

Otavan Opisto on vuonna 1892 perustettu sitoutumaton kansanopisto Mikkelin Otavassa. Opiston toiminta-ajatus on etsiä uusia oppimisen tapoja ja muotoja sekä täydentää nykyistä opetusjärjestelmää. 
Opisto on monialainen oppimiskeskus, joka tarjoaa joustavia koulutuspolkuja eri elämäntilanteissa oleville opiskelijoille. Koulutustarjonta sisältää muun muassa aikuisten perusopetusta, tulevaisuuden tutkimusta ja luontokuvauskursseja. Lisäksi opisto on aktiivinen kotoutumiskoulutuksen järjestäjä. Vapaan sivistystyön perinteiden mukaisesti kampuksella on laaja kirjo erilaisia lyhytkursseja. 
Otavan Opisto toimii osana Mikkelin kaupungin liikelaitos Otaviaa.
Historia.
Otavan Opisto perustettiin alun perin Joroisiin nimellä "Keski-Savon kansanopisto". Vuonna 1895 ensimmäinen rehtori Hjalmar Mikander lähti rehtoriksi Pohjois-Savon kansanopistoon Maaningalle ja vei mukanaan kaikki silloisen Keski-Savon kansanopiston opettajat. Opistoon kuitenkin valittiin uudet opettajat ja rehtori, ja opisto jatkoi toimintaansa. Vuonna 1897 kansanopiston uudeksi sijoituspaikaksi päätettiin Otavan kylä Mikkelin maalaiskunnassa. Opiston rakennus Otavassa valmistui vuonna 1901 ja se oli valmistuessaan koko maan suurin kansanopistorakennus. 
Opiston nimi muuttui 1926 Otavan kansanopistoksi ja vuonna 1950 Otavan opistoksi.
Muikku.
Muikku on Otavan Opiston verkko-oppimisympäristö, jota käytetään nykyisin muun muassa Nettilukiossa ja Nettiperuskoulussa. Se on alun perin perustettu 1996 nimellä Internetix. Internetix aloitti toimintansa projektitoimintana, josta syntyivät muun muassa Ylen nettiradio Mikaeli sekä Metodix Oy. Internetixin Campus oli myös ensimmäinen suomalainen verkko-oppimisympäristö.
Königsberg

Königsberg (saksaa, ’Kuninkaanvuori’) oli Saksan ja Preussin käyttämä nimi kaupungista, joka on nykyään Kaliningrad, Venäjä. 
Historia.
Saksalainen ritarikunta perusti Königsbergin Baltian ristiretkien aikana Böömin kuninkaan Ottokar II Přemyslin kehotuksesta vuonna 1255; kaupunki myös sai nimensä kuninkaan mukaan. Königsberg sai kaupungin oikeudet vuonna 1286, ja liittyi Hansaliittoon vuonna 1340. Vuodesta 1457 se oli Saksalaisen ritarikunnan suurmestarin asuinpaikkana, ja vuosina 1525–1618 puolestaan Preussin herttuakunnan herttuoiden asuinpaikkana. 
Preussin herttua Albrekt Brandenburgilainen perusti Königsbergin Albertus-yliopiston vuonna 1544 ”puhtaasti luterilaiseksi” oppimispaikaksi. Yliopiston professoreita olivat muun muassa paikallinen Immanuel Kant, Johann Gottfried von Herder, Friedrich Wilhelm Bessel ja Johann Friedrich Herbart. 
Pohjan sodan aikana vuosina 1655–1660 Königsberg kärsi vakavia vaurioita, mutta ennen vuosisadan loputtua palautui miltei ennalleen. Vuonna 1701 Brandenburgin vaaliruhtinas Fredrik III kruunasi itsensä ensimmäiseksi Preussin kuninkaaksi ja otti nimekseen Fredrik I. Vuonna 1724 Preussin kuningas Fredrik Vilhelm I liitti läheiset Löbenichtin ja Kneiphofin kaupungit Königsbergiin.
Napoleonin sotien aikana Königsberg kärsi vakavasti. Kaupungissa tapahtui preussilaisten onnistunut Napoleonin-vastainen kansannousu. 1800-luvulla Itä-Preussin ja Venäjän välisen rautatien ansiosta Königsbergin talous kehittyi entisestään. 
Königsbergin nykyaikaisempien linnoitusten rakentaminen aloitettiin vuonna 1843 ja saatiin valmiiksi vuonna 1905. Preussin ja myöhemmin Saksan aikana Königsberg oli Kielin jälkeen saksalaisten tärkein merivoimien tukikohta Itämerellä.
Menon Thessalialainen

Menon (; 400-luku eaa.) oli antiikin kreikkalainen ylimys, joka esiintyy hänen mukaansa nimetyssä Platonin dialogissa "Menon" sekä Ksenofonin teoksessa "Kyyroksen sotaretki" ("Anabasis"). Hän oli kotoisin Thessaliasta. 
Platon kuvaa Menonin kiinnostuneena sofistien opetuksista, Ksenofon puolestaan moraalittomaksi ja epämiellyttäväksi henkilöksi. "Menonissa" hän väittelee Sokrateen kanssa hyveen olemuksesta tukeutuen Gorgiaan oppeihin. Ksenonofin mukaan hän oli osallisena Kyyros nuoremman vallankaappausyrityksessä vuonna 401 eaa. ja palveli sen jälkeen Persian hovissa.
Cupola

Cupola on Kansainvälisen avaruusaseman moduuli, näköalakupoli. Se laukaistiin kiertoradalle helmikuussa 2010 avaruussukkulalennolla STS-130. Se on ESAn rakennuttama ja italialaisen Alenia Spazion rakentama. Se valmistui syyskuussa 2004.
Aluksi Cupola asennettiin Unity-moduuliin. 15. helmikuuta 2010 moduuli siirrettiin Canadarm2-robottikäsivarren avulla kiinni Tranquility-moduuliin. 17. helmikuuta 2010 Terry Virts avasi ensimmäistä kertaa ikkunoiden suojakannet ja katsoi ensimmäistä kertaa Cupolan ikkunoista avaruuteen.
Ominaisuudet.
Asennettuna Cupola tarjoaa miehistölle mahdollisuuden nähdä suoraan roboteilla suoritettavia tehtäviä ja telakoituvia avaruusaluksia sekä tehdä Maa-havaintoja. Cupola-moduulissa on kuusi sivuikkunaa ja yksi kattoikkuna. Jokaisessa ikkunassa on sulkimet, joilla ne voidaan suojata mikrometeoriiteilta ja avaruusromulta. Moduuliin sijoitetaan toinen Canadarm2:n ohjausyksiköistä (Robotic Work Station eli RWS).
Nostaja

Nostaja oli 6. syyskuuta 1972 Pietarsaaren edustalla Nygrundetin kivikkomatalikon luona uponnut Tie- ja vesirakennuslaitoksen omistama ketjukauharuoppaaja. Onnettomuudessa kuoli 16 miehistön jäsentä. 
"Nostaja" oli rakennettu Pietarissa vuonna 1912. Sen pituus oli yli 50 metriä ja leveys lähes 11 metriä, pääkoneen teho 300 hv ja ruoppaussyvyys 10,2 metriä. Alus jäi vuonna 1918 venäläisiltä Sortavalan satamaan, jossa oli runsaasti muutakin ruoppauskalustoa. Suomi otti käyttöönsä niistä ruoppaaja "Vasili Saloffin" ja kuljetusalus "Muurmanin", kun taas muut luovutettiin takaisin Venäjälle. Vuonna 1921 "Vasili Saloffin" nimi muutettiin "Nostajaksi" ja kuljetettiin vuonna 1924 Laatokalta Helsinkiin, jossa siihen tehtiin muutostöitä.
Onnettomuusalus oli vuonna 1972 ruoppaamassa Pietarsaaren satamaväylää Nygrundetin luona. Ruoppaaja ei kestänyt enimmillään 17 metriin sekunnissa noussutta tuulta, vaan sai yöllä vuodon ja kaatui nopeasti. Neljä henkilöä ehti pelastua uimalla ruoppaajan perään kiinnitettyyn huoltoveneeseen.
Tutkijalautakunta katsoi onnettomuuden johtuneen siitä, että vettä oli kovassa aallokossa päässyt ankkurisilmäkkeestä sisään alukseen. Vettä kertyi niin paljon, että alus kaatui. Muina syinä pidettiin amatöörivoimin alukselle tehtyjä muutostöitä, erityisesti välilaipioista poistettujen putkien jättämien aukkojen vaikutusta tiiviyteen.
Kylpylähotelli Eden (Nokia)

Kylpylähotelli Eden (virallisesti Scandic Eden Nokia) on kylpylähotelli Nokialla. Hotelli on toiminut Nokialla vuodesta 1990 alkaen. Se kuuluu nykyään Scandic Hotels -ketjuun. Kylpylä on uusittu elokuusta 2019 maaliskuuhun 2020 kestäneessä remontissa. Siellä on allasosaston ilmaisen infrapunasaunan lisäksi kuusi saunaa miesten ja naisten osastoilla (matalan lämpötilan elämyssauna, perinteinen suomalainen sauna ja höyrysauna), muita liikuntapalveluita ja 204 hotellihuonetta. Kylpylän puolella on porealtaita, lastenosasto, vastavirtajoki, kylmä "avanto", iso sisäallas sekä ulkoallas. Edenissä on ollut myös allasosaston kiipeilyseinä, joka on myöhemmin purettu. Liukumäkiä siellä on viisi: rengasliukumäki, kaksi lasten liukumäkeä, pitkä noin 30 sekuntia kestävä liukumäki ja muutaman metrin mittainen suora syöksyliukumäki. Isossa sisäaltaassa on aaltokoneella tuotettu aallokko, joka alkaa säännöllisesti tasatunnein. Edenissä on lisäksi bistro (Food Market) ja allaskahvila (Pool Market), sekä ravintola Little Italy. Toisessa kerroksessa oleva tanssiravintola Esmeralda toimii aamiaisravintolana ja sieltä saa myös buffetillallisen.
Erkki Lindfors

Erkki Napoleon Lindfors (10. marraskuuta 1913 Tampere – 11. tammikuuta 1969 Tampere) oli suomalainen poliitikko (SDP), pitkäaikainen tamperelainen kunnallisvaikuttaja, kaupunginjohtaja 1957–1969 ja II sosiaaliministeri von Fieandtin hallituksessa 1957–1958. Lindforsia ja kokoomuslaista kunnallisneuvos Lauri Santamäkeä pidetään tamperelaisen, vuosikymmeniä kaupungin kehitykseen vaikuttaneen aseveliakselin luojina.
Lindforsin aikana Tampereelle valmistui keskussairaala, jäähalli ja yliopisto. Näsinneula ei ehtinyt valmiiksi ennen hänen kuolemaansa. Lindfors oli myös suuresti vaikuttamassa Hervannan kaupunginosan suunnitteluun, ja Hervannan Lindforsinkatu onkin nimetty hänen mukaansa.
Vuonna 1960 hän sai ystävyyskaupunki Łódźista kaksi leijonanpentua, joiden innoituksesta rakennettiin 1964–1972 toiminut Tampereen eläintarha entisen teurastamolaitoksen tilalle. Valoviikkojen idean Lindfors keksi Essenistä.
FITS

FITS () on tähtitieteessä yleisesti käytetty erittäin joustava tiedostomuoto. FITS-formaatti oli alun perin tarkoitettu kuvien tallentamiseen, mutta sillä voidaan tallentaa myös muuntyyppistä dataa. FITS-tiedostoon voi kuulua myös laajennusosia, joiden ansiosta esimerkiksi optisella ja infrapuna-alueella tehdyt havainnot kohteesta voidaan tallentaa samaan tiedostoon. Vaikka suurin osa FITS-tiedostoista onkin kuvia, mahdollisuus lisäosiin ja erityisesti tiedostojen otsikkotietojen yhdistelyyn aiheuttaa sen, että yksi FITS-tiedosto voi muodostaa kokonaisen tietokannan.
FITS-formaatin etuna on, että tiedoston otsikkotiedot () ovat selkokieliset. Kuvan otsikkotiedoissa on ilmoitettuna kuvan koordinaatisto, mikä on käytännöllistä tähtitieteellisessä kuvankäsittelyssä, sillä näin eri aikoina otetut kuvat saadaan helposti asettumaan päällekkäin esimerkiksi kuvienvälisiä laskutoimituksia varten. Monille ohjelmointikielille (mm. C, Fortran, Perl ja IDL) on saatavilla ohjelmakirjastoja FITS-tiedostojen käsittelyyn. Myös monet kuvankäsittelyohjelmat osaavat avata yksinkertaisia FITS-kuvia.
Razorlight

Razorlight on Lontoossa, Englannissa kesällä 2002 perustettu powerpop/rock-yhtye. 
Bändin laulaja Johnny Borrell on aikaisemmin musisoinut mm. ex-Libertines Carl Barâtin ja Pete Dohertyn kanssa, mutta päätyi perustamaan oman bändinsä Christian Pancorvon sekä kahden ruotsalaisen, Björn Ågrenin ja Carl Dalemon kanssa.
Razorlightin ensimmäinen albumi oli 28. kesäkuuta 2004 julkaistu "Up All Night", joka nousi Yhdistyneen kuningaskunnan albumilistoilla kolmannelle sijalle. 
Se nautti kriitikoiden keskuudessa suurta suosiota raikkaudellaan. Johnny Borrell on tunnettu itsetietoisesta ja ylimielisestä asenteestaan, hän on mm. verrannut itseään Bob Dylaniin, sanonut olevansa tätä parempi biisien kirjoittaja. Näin hän toi pääasiallisesti brittiteinitytöistä koostuvalle yleisölleen takaisin sen paheellisen raikulipojan, jota olikin niin odotettu, ja brittimusiikkilehdistölle uuden silmätikun.
Razorlight esiintyi heinäkuussa 2005 Live 8 -konsertissa Lontoon Hyde Parkissa. Yhtye on myös lämpännyt Queenia, Paul Rodgersia, Oasista, Richard Ashcroftia ja U2sta.
17 heinäkuuta 2006 Razorlight julkaisi toisen albuminsa ("Razorlight"), jota kehuttiin edeltäjänsä tavoin.
Yhdeksi ensimmäisen levynsä innoittajaksi Borrell on nimennyt The Cure yhtyeen varhaisen tuotannon (Three Imaginary Boys ja Boys Don't Cry). Toisella levyllä on kuultu U2-vaikutteita. Muihin Borrellin esikuviin kuuluu The Kinks yhtyeen Ray Davies.